 2 Samuel 24  Ọzọ, Jehova wesoro Izrel iwe dị ọkụ, mgbe otu onye kpaliri Devid imegide ha, sị: Gaa, gụọ Izrel na Juda ọnụ.Eze wee gwa Joab onyeisi ndị agha bụ onye ya na ya nọ, sị: Biko, gagharịa nebo niile nke Izrel, malite na Dan ruo Bia-shiba, debanụ aha ndị mmadụ nakwụkwọ, m ga-amakwa ole ndị Izrel dị.Ma Joab sịrị eze: Ka Jehova bụ Chineke gị tụkwasịrị ndị ya otu narị okpukpu nole ha dị, ka onyenwe m eze jirikwa anya ya hụ ya. Ma olee ihe mere ihe a ji dị onyenwe m eze mma?Nikpeazụ, eze rụgidere Joab na ndị isi ndị agha ime ihe o kwuru. Joab na ndị isi ndị agha wee si nihu eze pụọ ịga deba aha ndị Izrel nakwụkwọ.Ha wee gafee Jọdan, maa ụlọikwuu nAroa, nakụkụ aka nri obodo ahụ nke dị netiti ndagwurugwu, wee gaa nókèala ndị Gad, gaakwa Jeza.E mesịa, ha bịarutere Gilied nakwa nala Tatim-họdshaị wee gagide ruo Dan-jean, gaakwa nkọnkọ nkọnkọ ruo Saịdọn.Ha wee bịarute nebe e wusiri ike nke dị na Taya nakwa nobodo niile nke ndị Haịvaịt nakwa nke ndị Ke wee rute ebe ha ga-ejedebe na Negeb nke Juda, na Bia-shiba.Ha si otú a gazuo ala ahụ dum wee rute Jeruselem mgbe ọnwa itoolu na ụbọchị iri abụọ gasịrị.Joab wee nye eze ọnụ ọgụgụ ndị e debara aha ha nakwụkwọ; ndị Izrel dị narị puku ndị dike asatọ ndị na-ebu mma agha, ndị ikom Juda dịkwa narị puku ndị ikom ise.Obi Devid wee malite ịpịa ya ụtarị mgbe ọ gụsịrị ndị mmadụ ọnụ. Devid wee sị Jehova: Emehiewo m nke ukwuu nihe m mere. Ma, ugbu a, Jehova, biko, gbaghara ohu gị njehie ya; nihi na ezuzuwo m nnọọ nzuzu.Mgbe Devid biliri nụtụtụ, okwu Jehova ruru Gad onye amụma, bụ onye ọhụụ Devid, ntị, sị:Gaa sị Devid, Nke a bụ ihe Jehova kwuru: Ihe atọ ka m na-eche nihu gị. Jiri aka gị họrọ otu nime ha ka m wee mee gị ya.Gad wee bakwuru Devid sị ya: Ị chọrọ ka ụnwụ daa nala gị ruo afọ asaa, ka ọ bụ ka ị na-agba ọsọ nihu ndị iro gị ruo ọnwa atọ, ha ana-achụ gị, ka ọ bụ ka e nwee ọrịa na-efe efe nala gị ruo ụbọchị atọ? Chebara ya echiche ka m mara ihe m ga-aza Onye zitere m.Devid wee sị Gad: Ọ na-ewute m nke ukwuu. Biko, ka anyị daba naka Jehova, nihi na ebere ya dị ukwuu; ma ka m ghara ịdaba naka mmadụ.Jehova wee mee ka e nwee ọrịa na-efe efe nIzrel malite nụtụtụ ruo noge a kara aka, nke mere ka puku mmadụ iri asaa nime ndị Izrel nwụọ malite na Dan ruo Bia-shiba.Mmụọ ozi wee tụgide Jeruselem aka iji bibie ya; Jehova wee malite inwe mwute maka ọdachi ahụ, o wee sị mmụọ ozi ahụ nke na-eweta mbibi netiti ndị Izrel: O zuola! Wetuo aka gị. Mmụọ ozi Jehova nọkwa nso nebe nzọcha mkpụrụ nke Arọna, onye Jibọs.Mgbe Devid hụrụ mmụọ ozi ahụ nọ na-egbu ndị mmadụ, ọ sịrị Jehova, ee, ọ sịrị: Lee, ọ bụ m mehiere, ọ bụkwa m mere ihe ọjọọ; ma atụrụ ndị agịnị ka ha mere? Biko, ka aka gị bịakwasị m, bịakwasịkwa ụlọ nna m.E mesịa, Gad bịakwutere Devid nụbọchị ahụ wee sị ya: Bilie, wuoro Jehova ebe ịchụàjà nebe nzọcha mkpụrụ nke Arọna onye Jibọs.Devid wee gbagowe dị ka Gad gwara ya, dị ka ihe Jehova nyere niwu sị dị.Mgbe Arọna ledara anya wee hụ eze na ndị na-ejere ya ozi ka ha na-abịakwute ya, Arọna gara ozugbo kpudo ihu nala wee kpọọrọ eze isiala.Arọna wee jụọ, sị: Gịnị mere onyenwe m eze ji bịakwute ohu ya? Devid wee sị: Ọ bụ ka m zụrụ ebe nzọcha mkpụrụ gị iji wuoro Jehova ebe ịchụàjà, ka ihe otiti ahụ a na-eti ndị Izrel kwụsị.Ma Arọna sịrị Devid: Ka onyenwe m eze were ya ma chụọ ihe ọ bụla dị ya mma nàjà. Lee ehi ị ga-eji chụọ àjà nsure ọkụ, werekwa ihe e ji etichapụta mkpụrụ nakwa osisi e ji ejikọta ehi mere nkụ.Eze, Arọna na-enye eze ihe niile. Arọna wee gaa nihu ịsị eze: Ka ihe gị dị Jehova bụ Chineke gị mma.Otú ọ dị, eze sịrị Arọna: Ee e, kama aghaghị m ịzụ gị ya azụ; agaghịkwa m achụrụ Jehova bụ Chineke m àjà nsure ọkụ nemefughị ihe ọ bụla. Devid wee zụọ ebe nzọcha mkpụrụ ahụ na ehi ahụ shekel ọlaọcha iri ise.Devid wee wuoro Jehova ebe ịchụàjà nebe ahụ, chụọkwa àjà nsure ọkụ na àjà udo, Jehova wee nabata arịrịọ a rịọrọ maka ala ahụ, ihe otiti ahụ a na-eti Izrel wee kwụsị. 